
-NAJAVA ZA MEDIJE

Poreč, 7. srpnja 2025.


Poreč u znaku kulture, glazbe i okusa: Počinje tjedan bogatih događanja

Ovog tjedna Poreč nudi raznovrstan program koji spaja vrhunsku glazbu, umjetničke performanse, tradiciju i eno-gastronomske doživljaje, privlačeći kako domaće posjetitelje tako i turiste iz cijelog svijeta.

Već je od 4. srpnja, gradska riva svakodnevno postala pozornica uličnog spektakla – energičnog nastupa europskih prvaka u break-dancu koji će uveseljavati publiku do 11. srpnja. Ulični plesači, akrobati i freestyle izvođači iz cijele Europe donose ritam, energiju i dinamiku u samo središte grada.

“Mystic Forest”, interaktivna svjetlosna instalacija koja će večeras, 7. srpnja transformirati Park Olge Ban u bajkovitu večernju šetnicu. Ambijentalna rasvjeta, scenski efekti i glazba pretvaraju park u multisenzorno iskustvo koje briše granicu između prirode i umjetnosti.

Dan kasnije, 8. srpnja, Poreč će ugostiti jedanaesterostrukog dobitnika nagrade Grammy, producenta i trubača Philipa Lassitera, koji po prvi put nastupa u Hrvatskoj. Koncert u Villa Clubu donosi spoj soula, funka i jazza. Istog dana, na Trgu slobode, održat će se koncert lokalnih bendova u sklopu programa “Music on the Square”.

Za ljubitelje mirnijih nota, 9. srpnja donosi dva posebna događanja – “Sunset Vibes” u novouređenoj porečkoj marini, gdje će uz lounge glazbu dua Artfonix i koktele posjetitelji moći uživati u pogledu na zalazak sunca. Nadalje, u sklopu jubilarnog 30. festivala “Jazz u Lapidariju”, u autentičnom ambijentu Zavičajnog muzeja Poreštine nastupit će Hojsak & Novosel ft. Stavridis & Tassios.





Trg Slobode 10. srpnja postaje središte okusa i mirisa Istre. Smotra istarskih autohtonih proizvoda donosi ponudu vina, maslinovih ulja, meda, prirodne kozmetike i drugih lokalnih delicija. Sajam traje od 9 do 20 sati.

Ljubitelji klasične glazbe doći će na svoje 11. srpnja kada se, u sklopu 64. izdanja festivala “Koncerti u Eufrazijani”, u impresivnom prostoru Eufrazijeve bazilike održava klavirski recital Lovre Pogorelića. Ulaznice su dostupne putem mrežne stranice Pučkog otvorenog učilišta Poreč ili neposredno prije koncerta.

Za kraj tjedna, 11. i 12. srpnja, najavljen je i prvi Poreč Cocktail Festival – POCO. U Parku Olge Ban okupit će se najbolji regionalni barmeni koji će predstaviti originalne koktele, a sve će pratiti glazbeni program i dnevno-noćna zabava pod otvorenim nebom.

Više informacija o događanjima dostupno je na službenoj stranici Turističke zajednice Grada Poreča: www.myporec.com.


Napomena vezana uz vremenske uvjete:
Zbog promjenjivih vremenskih prilika koje se očekuju početkom tjedna, postoji mogućnost otkazivanja pojedinih događanja na otvorenom. Organizatori pozivaju posjetitelje i sugrađane da redovito prate vremensku prognozu te obrate pozornost na moguće nagle promjene vremena. 

